สวัสดีคะ.มีเรื่องอยากสอบถาม. พอดีว่าหนูเป็นประจำเดือนวันที่9หมดวันที่12. แล้ววันที่14พอดีมีไรกับแฟนไม่ได้ใส่ถุง. แต่กินยาคุมฉุกเฉินแล้ว วันที่20มีเลือดไหลเหมือนเป็นเมน. จะท้องไหมคะ
สวัสดีค่ะ หากประจำเดือนมาวันที่ 9 ก.ค. แล้วได้มีเพศสัมพันธ์ในวันที่ 14 ก.ค. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จริงๆ แล้ว จึงไม่จำเป็นต้องทานยาคุมฉุกเฉินก็ได้สำหรับเลือดที่ออกในวันที่ 20 ก.ค. น่าจะเป็นเลือดที่เกิดจากผลของยาคุมฉุกเฉินได้ เพราะเกิดภายในช่วง 1 สัปดาห์หลังจากทานยาไป และไม่ใช่ช่วงวันที่ที่ประจำเดือนควรจะมา ทั้งนี้ เลือดที่เกิดจากผลของยา ไม่ได้อันตรายอะไร ส่วนประจำเดือนจริงๆ ในรอบต่อไปนั้น ก็มักจะมาล่าช้ากว่าปกติค่ะ อันเนื่องมาจากผลของยาคุมฉุกเฉินที่ไปมีผลต่อการทำงานของรังไข่ค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด ยาฝังคุมกำเนิด เป็นต้น โดยให้เริ่มคุมกำเนิดภายใน 1-5 วัน นับจากวันแรกที่มีประจำเดือนมา วิธีคุมกำเนิดต่างๆ นั้น ก็จะออกฤทธิ์ในการป้องกันการตั้งครรภ์ได้ทันทีค่ะ